Når du beslutter dig for, hvilket forbrugslån, der passer dig bedst, kan du under virksomhedens lånebetingelser læse om deres proces for fortrydelsesret. Hvis man som låneansøger fortryder den aftale, der er indgået med kreditor, har man ret til at fortryde aftalen uden nærmere begrundelse herfor. Det skal dog ske senest 14 dage efter den dag, hvor aftalen er indgået. For at gøre brug af din fortrydelsesret har du pligt til at meddele kreditor, at du har fortrudt aftalen. Dette skal gøres skriftligt - enten ved brev eller pr. e-mail - hvori det tydeligt skal fremgå, at du som debitor ønsker at gøre brug af din fortrydelsesret i forhold til den aftale I har indgået vedrørende et forbrugslån. Ofte vil der være vedlagt en standardfortrydelsesformular sammen med den kontrakt, du modtager, som du blot kan vælge at benytte. Hos flere selskaber vil du også kunne finde denne fortrydelsesformular på deres hjemmeside, såfremt du ikke længere er i besiddelse af denne. Hvis du i stedet foretrækker at ringe til kreditor, vil det også være muligt at fortryde aftalen telefonisk. Uanset hvilken af ovenstående muligheder, du vælger i forbindelse med anvendelse af fortrydelsesretten, er det blot vigtigt at du giver kreditor besked herom INDEN fortrydelsesfristens udløb. Du skal i forbindelse med fortrydelsen tilbagebetale ethvert beløb, du har modtaget af kreditor snarest muligt og senest 30 dage efter du har gjort kreditor opmærksom på, at du har valgt at gøre brug af din fortrydelsesret. Debitor vil ligeledes tilbagebetale ethvert indbetalt beløb til dig som debitor uden nogen former for gebyr.